
Criteriile generale de acordare a burselor în anul școlar 2024-2025

Elevii de la cursurile cu frecvență de zi din învățământul preuniversitar de stat obligatoriu, nivel gimnazial și primar, beneficiază, după caz, de următoarele tipuri de burse:

a) burse de merit;
b) burse de reziliență;
c) burse sociale (bursa de ajutor social, bursa medicala, bursa pentru elevi orfani si bursa monoparentala)

Pentru anul școlar 2024—2025, cuantumul minim al burselor este:
a) bursa de merit — 450 lei/lună;
b) bursa de reziliență — 300 lei/lună;
c) bursa socială — 300 lei/lună;

Prin „familie” se înțelege soțul și soția cu copiii lor necăsătoriți, aflați în întreținere, cu vârsta de până la 18 ani sau de până la 26 de ani pentru cei care urmează o formă de învățământ — cursuri de zi, organizată potrivit legii, cu domiciliul ori reședința comună înscrisă în actele de identitate și care locuiesc împreună.
Se asimilează termenului „familie” bărbatul și femeia necăsătoriți, cu copiii lor necăsătoriți și/sau ai fiecăruia dintre ei, având vârsta de până la 18 ani sau de până la 26 de ani dacă urmează o formă de învățământ — cursuri de zi, organizată potrivit legii, care locuiesc împreună, dacă această situație se confirmă la verificarea în teren.
Sintagma „familie monoparentală” desemnează familia formată din persoana singură și copilul/copiii aflat/aflați în întreținere, în vârstă de până la 18 ani sau de până la 26 de ani pentru cei care urmează o formă de învățământ — cursuri de zi, organizată potrivit legii, și care locuiesc și se gospodăresc împreună.
Prin persoană singură din familia monoparentală se înțelege persoana care se află în una dintre următoarele situații:
a) este necăsătorită;
b) este văduvă;
c) este divorțată și nu s-a recăsătorit;
d) al/a cărei soț/soție este declarat/declarată dispărut/dispărută prin hotărâre judecătorească;
e) al/a cărei soț/soție este arestat/arestată preventiv pe o perioadă mai mare de 30 de zile sau execută o pedeapsă privativă de libertate și nu participă la întreținerea copiilor;
f) a fost numită tutore sau i s-au încredințat ori dat în plasament unul sau mai mulți copii. Se asimilează termenului „familie” și persoana/  persoanele care se ocupă de întreținerea copilului pe perioada absenței părinților sau tutorelui, și care locuiește/locuiesc împreună cu copiii aflați în întreținerea sa/lor.





Acordarea burselor de merit și de reziliență

Bursele de merit si reziliență se acordă în fiecare an școlar, pe perioada cursurilor școlare, inclusiv pe timpul pregătirii și susținerii evaluării naționale de către absolvenții clasei a VIII-a, până la comunicarea rezultatelor finale, cu condiția ca elevii bursierii să se prezinte la examene. 
Având în vedere că forma de organizare în învățământul simultan gimnaziu este de formațiune de studiu, iar în cadrul unei formațiuni de studiu elevii sunt grupați pe clase (clasa a V-a, a VI-a, a VII-a, a VIII-a), calculul numărului de beneficiari ai burselor de merit și de reziliență se face pe clase.
Bursele de merit și de reziliență care au la bază media anului precedent se acordă la propunerea profesorului diriginte, nefiind condiționate de depunerea unei cereri în acest sens. Profesorul diriginte va înainta la secretariatul unității de învățământ lista cu elevii propuși pentru bursa de merit și de reziliență pe baza mediei, în primele 25 de zile calendaristice de la începerea cursurilor, pentru elevii din clasele VI—VIII, iar pentru elevii de clasa a V-a, în primele 15 zile calendaristice ale lunii ianuarie.
Numărul burselor de merit cumulate cu numărul burselor de reziliență se acordă pentru minimum 30% din elevii din fiecare clasă de gimnaziu doar pentru elevii care au cel putin media generala 7 pe anul școlar anterior. Daca prin aplicarea procentului de 30% nu sunt cuprinsi toti copiii cu medie de 9.50 lista se va extinde pentru a-i cuprinde si pe acestia.

Bursele de merit se acordă după cum urmează:
[bookmark: _Hlk176973448]a) elevilor din clasele VI - VIII cu medii generale pe anul școlar anterior egale sau mai mari de 9,50
b) elevilor din clasa a V-a  cu media primelor două intervale de învățare din anul școlar în curs mai mare sau egală cu 9,50
d) elevilor de gimnaziu care au obținut premiile I, II sau III la etapele județene ale olimpiadelor școlare recunoscute de Ministerul Educației, premiul I la etapele naționale ale concursurilor/ competițiilor școlare și extrașcolare, recunoscute de Ministerul Educației

Bursele de reziliență se acordă după cum urmează:
a) elevilor din clasele VI - VIII care au obținut cel puțin media generală 7 în anul școlar anterior celui în care se acordă bursa, în ordinea descrescătoare a mediilor generale
b) elevilor din clasa a V-a cu media primelor două intervale de învățare din anul școlar în curs mai mare sau egală cu 7, în ordinea crescătoare a mediilor;

În cazul în care în clasă există unul sau mai mulți elevi cu media generală anuală/media notelor pe primele 2 module — pentru elevii din clasa a V-a/ egală cu a celui de pe ultima poziție din lista 
beneficiarilor de burse de reziliență, lista de beneficiari va fi extinsă pentru a-i cuprinde pe toți cei cu medii egale.
In situația în care se obține un număr fracționar la aplicarea procentului de 30% se va rotunji prin adaos la numarul intreg imediat superior indiferent de valoarea fracției.
În cazul elevilor din clasa a V-a media care stă la baza acordării burselor de merit și de reziliență se calculează ca medie aritmetică, având două zecimale, fără rotunjire, a notelor obținute de elevi la toate disciplinele, pe parcursul primelor două intervale de învățare din anul școlar în curs.
Listele cu elevii din clasa a V-a beneficiari ai bursei de merit se stabilesc în luna ianuarie a anului calendaristic următor anului în care se obțin rezultatele școlare menționate se plătesc începând cu luna februarie, pentru drepturile aferente lunii ianuarie, până la sfârșitul cursurilor din anul școlar respectiv.
Etapele stabilirii listei cu elevii care vor beneficia de burse
de merit și de reziliență sunt:
a) stabilirea numărul de bursieri prin calcularea procentului de 30% (cu rotunjire în sus) din efectivul clasei;
b) întocmirea listei beneficiarilor de burse de merit pe baza mediei generale — toți elevii cu medii generale egale sau peste 9,50
c) se stabilește numărul de elevi beneficiari de burse de reziliență, scăzând din numărul total de burse numarul de burse de merit
Acordarea burselor sociale (bursa de ajutor social pentru copiii care provin din familii cu venit mic, bursa monoparentala si bursa medicala)

Bursa socială se acordă la cerere, elevilor din invatamantul primar si gimnazial, în funcție de situația materială/ socială/ medicală a elevului, a familiei sau a susținătorilor legali.
Elevii care beneficiază de bursă socială au dreptul la păstrarea confidențialității asupra identității, datelor cu caracter personal și informațiilor referitoare la situația de dificultate în care se află.
1. Bursa de ajutor social pentru copiii care provin din familii cu venit mic: pentru elevii proveniți din familii care realizează un venit mediu net lunar pe membru de familie, supus impozitării, pe ultimele 12 luni anterioare cererii, mai mic de 50% din salariul minim net pe economie; se va lua în calcul salariul minim net pe economie în vigoare la data depunerii cererii;     2.363 : 2 = 1.181,50
2. Bursa pentru elevi orfani: pentru elevii cu unul sau ambii părinți decedați și elevi asupra cărora a fost instituită o măsură de protecție specială, respective plasamentul/ plasamentul de urgență, fără a se lua în considerare nivelul venitului mediu pe membru de familie;
3. Bursa monoparentala: pentru elevii care provin din familii monoparentale, care realizează un venit mediu net lunar pe membru de familie, supus impozitării, pe ultimele 12 luni anterioare cererii, mai mic de un salariu minim net pe economie adica 2363 de lei; se va lua în calcul salariul minim net pe economie în vigoare la data depunerii cererii;
4. Bursa medicala: pentru elevii care au deficiențe/afectări funcționale produse de boli, tulburări sau afecțiuni ale structurilor și funcțiilor organismului, încadrate conform criteriilor din anexa nr. 1 la Ordinul ministrului sănătății și al ministrului muncii, familiei, protecției sociale și persoanelor vârstnice nr. 1.306/1.883/2016 fără a se lua în considerare nivelul venitului mediu pe membru de familie;

Pentru obținerea bursei sociale părinții/tutorii legal instituiți/ reprezentanții legali ai elevilor minori depun la comisia de management al burselor din unitatea de învățământ o cerere însoțită de acte care dovedesc dreptul de acordare a bursei sociale, în primele 25 de zile calendaristice de la începerea cursurilor anului școlar.

Documentele sunt:
a) cererea tip (se completeaza la scoala)
b) declarație pe propria răspundere privind veniturile nete, (din septembrie 2023 pana in august 2024) (se completeaza la scoala)
c) acordul privind prelucrarea datelor cu caracter personal (se completeaza la scoala)
d) certificatele de naștere ale copiilor sub 14 ani, actele de identitate ale persoanelor care au peste 14 ani, acte referitoare la starea civilă de la momentul depunerii cererii, certificatul de divorț și convenția notarială încheiată în cadrul procesului de divorț cu copii minori, sentință judecătorească din care să rezulte stabilirea domiciliului copilului/copiilor la unul dintre părinți, certificat de deces, decizia instanței de menținere a stării de arest.
e) acordarea burselor sociale pentru motive medicale se face pe baza certificatului de încadrare în grad de handicap sau a certificatului eliberat de medicul specialist (tip A5), cu luarea în evidență de către medicul de la cabinetul școlar/medicul de familie.

Lista elevilor care beneficiază de burse sociale poate fi revizuită lunar, la cererea beneficiarilor, după cum urmează: se adaugă listei beneficiarilor de burse sociale acei elevi care fac dovada încadrării în condițiile revăzute. Verificarea veniturilor declarate de părinți se face cu ajutorul platformei PatrimVen. 
În situația în care personalul unității de învățământ are suspiciuni privind îndeplinirea condițiilor de acordare a bursei sociale, directorul sesizează situația autorităților administrației publice locale și solicită efectuarea unei anchete sociale de către autoritățile competente.
Personalul unităților de învățământ nu efectuează anchete sociale în vederea acordării burselor sociale.
După caz, bursa socială poate fi acordată sau retrasă, ca urmare a unei solicitări în acest sens din partea serviciilor publice de asistență socială și pe baza unui raport de anchetă socială.

Bursele sociale se acordă și în perioada vacanțelor școlare. Nu primesc bursa socială în perioada vacanței de vară:
a) elevii care nu au promovat anul școlar;
b) elevii care la sfârșitul anului școlar sunt corigenți la mai
mult de o disciplină și au acumulat mai mult de 20 de absențe
nemotivate/an; aceste două condiții sunt strict cumulative, bursa
pe perioada vacanțelor nefiind suspendată dacă este îndeplinită
doar una dintre ele;
c) elevii care repetă anul școlar din alte motive decât cele medicale.
Dispoziții finale
· Un elev poate beneficia de o singură bursă de merit pe an
· Un elev poate beneficia de o singură bursă social pe an
· Bursa socială se poate cumula cu bursa de merit/bursa de reziliență 
· Elevii cu CES cumuleaza indemnizatia CES cu bursa
· Bursa de merit si bursa de reziliență sunt acordate și sub condiția ca elevul beneficiar să fie promovat la toate disciplinele și să fi obținut media 10 la purtare sau calificativul „foarte bine” la purtare la finalul anului școlar anterior.
· În situația în care elevii acumulează 10 sau mai multe absențe nemotivate într-o lună, nu primesc bursa pe luna respective
· Decizia de suspendare a bursei sociale se aplică de către director, la propunerea comisiei de management al burselor.
· Sumele alocate pentru bursele elevilor sunt neimpozabile și nu sunt luate în considerare la calculul venitului mediu net lunar pe membru de familie, necesar pentru obținerea venitului minim garantat, precum și pentru alte beneficii sociale.
· Profesorul pentru învățământ primar/profesorul diriginte informează toți părinții cu privire la criteriile, condițiile și metodologia de acordare a burselor, în termen de 2 săptămâni de la începerea cursurilor.
· Calendarul și condițiile de alocare a burselor vor fi publicate la avizier și pe pagina web a unității de învățământ.
· Lista elevilor beneficiari se actualizează ori de câte ori este nevoie, se aprobă în consiliul de administrație al unității de învățământ, prima lista se semnează de către director și se transmite la inspectoratul școlar județean până la data de 20 octombrie a anului școlar în curs.
· Lista se modifică doar în cazuri bine justificate, cum ar fi transferul elevilor, decesul unui părinte, divorțul părinților, apariția unei situații medicale din cele prevăzute în prezenta metodologie-cadru, o greșeală materială a personalului unității de învățământ, premii obținute de elevii din ultimul an de studii. Nu se adaugă pe listă beneficiarii ai căror părinți nu au depus în termenul-limită dosarele pentru obținerea burselor sociale.
· În fiecare unitate de învățământ se elaborează o procedură internă de management al burselor școlare, în baza prezentei metodologii-cadru, aprobată de consiliul de administrație al unității de învățământ.
· Bursele se plătesc lunar, de către unitățile de învățământ, la data de 20 a fiecărei luni, pentru luna precedenta dacă data de 20 cade într-o zi de repaus săptămânal, zi de sărbătoare legală sau zi liberă, plata burselor se efectuează în ziua lucrătoare anterioară acesteia.
· 
· La nivelul unității de învățământ preuniversitar se constituie Comisia de management al burselor, care verifică și analizează documentele depuse și stabilește lista elevilor beneficiari.
Componența comisiei de management al burselor este următoarea:
a) președinte — director/director adjunct;
b) membri — 3—9 profesori pentru învățământul primar/profesori diriginți;
c) secretar — secretar-șef/secretar/informatician.

